Benvolguts alumnes i famílies,

El Departament d’Educació, seguint instruccions del Departament de Salut i com a mesura excepcional per contenir el coronavirus, ha pres la decisió de tancar a partir de divendres 13 de març de 2020 tots els centres educatius del país i, per tant, han quedat suspeses les classes.

Aquesta mesura té prevista una durada inicial de 14 dies (fins el divendres 27 de març de 2020, inclòs).

Tot i aquesta situació tan excepcional, no ens plantegem aquests dies com a dies de vacances, ni pel personal de l’escola ni pels alumnes. Estem analitzant de quina manera plantegem les classes en aquest període i quines mesures prenem, per mantenir al màxim possible la normalitat del curs escolar. Us informarem al respecte a les notícies del web de l’escola, des del mail i a les xarxes socials.

Pel que fa als alumnes que estan fent pràctiques en empreses, hem demanat informació, però de moment no hem obtingut resposta.

Aquesta és la noticia penjada pel Departament d’Ensenyament : http://ensenyament.gencat.cat/ca/inici/nota-premsa/?id=383884

També us recordem que cal que seguiu les indicacions, recomanacions i protocols que estableix el Departament de Salut pel que fa a la prevenció del virus i que podeu consultar a http://canalsalut.gencat.cat/coronavirus

Seguirem atents les instruccions del Departament de Salut i a l’evolució de la situació.

Si teniu cap dubte podeu trucar al 972 208316, des d’on procurarem atendre-us amb normalitat.

Us agraïm la vostra col·laboració.

Equip Directiu

Escola Tècnica Girona

972208316

etg@escolatecnicagirona.com

